
NOCERA. — "Bo yiu a nace mor- 
to," e partera bisa. "Dios lo bendi- 
ciona bo cu un yiu ora bo jega na 
casa." E palabranan aki cual a reso- 
na terrible pa Anna Maria Olivia di 
20 aña di edad cu hamas e por lubi- 
da. Tampoco awor cu despues di 7 
siman, cu e por tene su baby den su 
braza, cual baby a ser declara mor- 
to. 

E partera mihor bisa a gaña su per- 
sona cu su baby a nace morto. Pe- 
ro e berdad tabata distancia hopi 
leuw for di e mentira. Su baby a ser 
bendi, manera ta e costumber na 
Italia cu sa sosede cu mas di mil ba- 
by cu cual nan ta haci negoshi. 
Un pareha di Forcella cu no por ha- 
ya yiu, a paga e suma di 3500 cal- 
cula den florin antillano pa e por a 
cumpra e baby cu a ser haya pa 
Anna Maria Olivia ilegalmente. Aki 
un par di tempo nan lo mester pre- 
senta dilanti sala di husticia, con- 
huntamente cu e partera y cu e 
mama di Anna Maria. Pasobra ta- 
bata e mama di Maria cu a forma 
henter e complot pa asina e por sca- 
pa e honor di su famia como cu su 
yiu muher no ta casa. Y Dios libra 
su persona pa nan famia ser meti 
den un escandalo. Un drama fatal, 
si, pero negosahamento den baby 
na Italia ya ta un costumber, cu 
hasta polis ta sera wowo y no ta 
cumpli cu e reglamento manera de- 
be ser! 


Bo por figura bo mes, con un mama 
joven por sinti su mes, ora cu ta ser 
gaña na su persona cu su yiu a nace 
morto pa despues bin resulta cu pa 
medio di un propio complot di su 
mama cu su baby no a nace morto 
manera a ser declara, pero cu e la 
ser bendi. . . 

Anna Maria Olivia ainda no por lu- 
bida den loque e la pasa. Continua- 
mente di nobo e ta ser ataca pa e 
mentira di su propio mama cu taba- 
ta tras di e complot. Tabata ya lu- 
nanan dificil pa su persona ora cu e 
la participa na su mama cu e ta na 
estado. Dia tras dia y nochi tras no- 
chi e mester a soporta palabranan 
menos bunita cu su mama tabata 
tira den su direccion: e ta e yiu mu- 
her cu a trece e escandalo mas gran- 
di y baho ariba nan famia. 

Pero aunque cuanto cu e mama ta- 
bata zundra su persona, e tabata su- 
mamente contento y orgulloso cu e 
baby cu e ta carga na su corazon. Y 
tambe e tata di su baby cu e tabata 
sperando, Salvatore Zinno di 23 aña 
aña di edad, kende ta trahando na 
un gasoline-station tabata sinti su 
mes feliz como tata di e baby cu 
Anna Maria ta sperando. E no tin 
un salario di e malo ey, y e por casa 
pronto cu Anna Maria y forma asi- 
na un hogar feliz. Mas e dia cu e 
baby lo bai nace ta asercando, mas 
nervioso nan tabata birando. E lo 
nace un yiu muher of un yiu hom- 


ber? Pero e pregunta ey no tabata 
importa nan mucho, basta cu e nace 
salud. 

Ora cu tabata di e leuw ey, ta net 
Salvatore a ser yama pa e firma cu e 
ta traha pe na Napels. E mama di 
Anna Maria a hiba su yiu muher na 
un clinica priva di Santa Anna. Cu 
animo e mucha muher tabata so- 
porta e dolornan. Pero cruel e pala- 
branan a resona den e oido di Anna 
Maria ora cu e partera Carmela 
Cesrano di 43 aña di edad a bise e 
siguiente: "Bo yiu a nace morto . 
Mas despues durante e anochi ey 
Salvatore a haya su mucha muher ta 
yorando di tristeza. E mama di An- 
na Maria, Olivia tambe tabata pre- 
sente tratando na consola su yiu 
muher: "Bosonan ta joven ainda, 
una vez cu boso casa Dios segur lo 
bendiciona boso cu mas yiu. No yo- 
ra mas mi yiu. E yiu tabata un baby 
inocente y ta segur cu for di cielo e 
lo ta tirando un bista amoroso ari- 
ba bo, mi yiu." Pero Salvatore a ha- 
ya un sospecho cu algo no por ta 
perfecto. Su futuro suegra tabata 
parce su persona cu e tabata mucho 
nervioso. Y e sabi cu ta su deber co- 
mo tata pa bin tras di e berdad. Y 
mas ainda su mente a hibe den e 
direccion cu algo mester a sosede cu 
su baby, como cu e no a haya e par- 
tera pa mira. Y tampoco Anna Ma- 
ria no a haya su baby mira. 

RfCCHtD AND NOVfLTY SHOP 


Pa mehor den disco y novedades bishita the music box 


1 .Spaar bo amor 

2. Mi soño 

3. Golpe con golpe 

4. Tenias que ser tan cruel 

5. Regalame una noche 

6. Te dejo la llave 

7. Las Locas 

8. Mi soño 
S.EIIa 

lO.Solos tu y yo 

11. Elangel de miguarda 

12. Quien sera 
1 3.Ay Doctor 

14. Anna yo no soy tu 
principe azul 

15. Por favor 
le.Como una estrella 
17.Las Miueres 
18.1-Medley 

19.La Competencia 
20.Soledad 

21. Potpouri di tumba 

22. Mas padilanti 

23. YOU are 

24. Tan buena que era 

25. Mi conquista 

26. Esperandote 

27. Anita TunTun 

28. Amigo 

29. Marea de la Mar 

30. Heart to heart 


Dhaddy Brokke / Tony Sherman 

La Nueva Fuerza 

Pastor Lopez 

Rocio Durcal 

Carlos de la Cima 

Omayra 

Pepe Rosario 

La Nueva Fuerza 

Andy Montañez 

Carlos 

Oscar D’Leon 
Sumidad “H” 

Bonny Cepeda 

Silvestre 

Jade 

Tommy Olivencia 

Willy Chirino 

Andy Montañez 

Johnny Ventura y u combo 

llan 

Tino Ruiz 
Juancho Kock 
Lionel Richie 
Dimencion Latina 
Los Pimentosos 
Susy Leman 

Tommy Olivencia y su Orq. 

Willie Rosario 

llan 

Kenny Loggings 


Salvatore no por kere su mes cu en- 
verdad e baby ta morto, aunque cu 
e no tin e minimo idea di e cruel- 
dad cu ta scondi tras di e berdad. 
Sin embargo Salvatore a bai na polis 
na unda e la saca tur cos cu por ta 
molestia su corazon. E polis pa un 
rato silenciosamente a keda mire. 
No ta prome vez cu e sa haya su 
mes confronta ariba sorto di tereno 
asina. Inmediatamente e la laga haci 
un investigacion. Diez dia despues 
cu e baby di Anna Maria a ser naci 
morto, Gennaro Prisco di 31 aña a 
presenta na burgelijke stand di For- 
cella, pa duna nomber di e baby. 
Den su cas un muher a duna luz na 
un baby cu no kier e baby. Pero 
Gennaro y su señora si kier tuma e 
baby pa nan. Pasobra nan ta hende 
cu ta stima mucha y cu ta compren- 
de e valor di un grito inocente di un 
baby den nan cas. "Grito di un 
baby ta e bendicion den un hogar," 
e la bisa. E ambtenaar no a lanza e 
homber ey preguntanan dificil. E 
baby por lo pronto a ser poni ariba 


nomber di Prisco, mientras cu e for- 
mulario di adoptacion a ser regla, 
esey pa un y tur lo ta mas mihor 
asina. E baby tin un mayor cu kier 
e, y e mayornan tin un baby cu nan 
ta stima cu tur nan cariño. 

Gennaro y su señora di 25 aña di 
edad, MSria porfin tin awor un ba- 
by cu pa tanto aña nan a desea, des- 
pues cu Maria pa tres vez a haya un 
miskraam y cu e dokter a participa 
nan e noticia cu Maria hamas den su 
bida lo por trece un yiu na mundo. 

E pareha aki no tabata sabi con pa 
nan por canta victoria di nan felici- 
dad. Pero pronto nan lo haya e des- 
ulucion den nan bida. E polisnan di 
Nocera a logra di penetra tras di e 
complot cu a ser forma pa Olivia, 
mama di Anna Maria. Pero tambe e 
partera Carmela Ceserano a cai den 
trampa. Ningun di nan dos no taba- 
ta sabi con pa libra nan mes. E ber- 
dad a crusa e mentira. Pronto nan 
por a haya sabi cu e baby a ser ben- 
di pa un homber cu ta specialisa su 


mes ariba bendemento di baby. E 
famia Prisco a paga e suma di mas 
o menos 3500 florin pa e baby! 
Tabata un dia duro pa e famia Pris- 
co ora cu e polis a presenta na nan 
porta pa bin busca e baby kende 
mientras tanto ya tin su siete luna 
biew. 

Pa Anna Maria y Salvatore, kende- 
nan inmediatamente a casa cu otro, 
sin embargo na momento di nan ce- 
lebracion di nan matrimonio, un 
sombra preto a cubri ariba nan cu 
detenecion di Olivia, e mama di An- 
na Maria. 

Mesora a sali na claridad, cu e hom- 
ber cu ta haci negoshamento den 
baby, sa tin contacto cu un canti- 
dad di partera. E homber aki taba- 
ta sumamente ocupa cu su negoshi 
baho, pero ta prome vez cu e la ha- 
ya su mes confronta cu polis. 
Pero sin embargo te ainda e ta grita 
cu e ta inocente: "Mi no ta nenga 
cu mi no a gana placa," e la bisa, 
"pero mi a haci un cantidad di pa- 
reha casa cu no por haya yiu feliz 

pa medio di mi negoshi. Pasobra mi 
ta yuda tanto e mamanan cu no 
kier nan yiu y e mamanan cu no 
por haya yiu. Y mastanto ainda mi 
por bisa esaki cu honor, pasobra mi 
ta percura pa e babynan no acepta 
haya un bon hogar. Ta con mi por a 
sabi cu Anna Maria tabata kier a te- 
ne su yiu pe, mientras cu ta su me- 
sun mama a aserca mi pa ayudo?” 
E culpabilidad mas grandi a cai ari- 
ba consenshi di e mama di Anna 
Maria. Negoshamento den baby a 
bin resulta cu ta algo cu casi ya ta 
normal caba. Hasta e polis Rocchi- 
na cu a resolve e caso tragico aki a 
bisa e siguiente: ''Pa aña na Italia 
mas 0 menos segur ta ser bendi un 
diezmil baby cu a caba di nace. Pa 
straña cu e por resona, nos no por 
haci nada contra y tampoco nos no 
kier mete den sorto di asuntonan 
asina. Pakico no? Pasobra nos ta 
prefera cu un mucha por haya un 


bon hogar, cu mayan e tin un bida 
di miseria na man di un famia po- 
ber.” Commissaris Ferdinando Pre- 
cone a duna e siguiente comentario: 
"Mi no ta comprende, pasobra un 
muher cu no kier haya yiu of no 
por mira pa un mucha, por usa pil- 
do contra caimento na estado.” Cu 
un muher tambe por comete un 
abortus y cu pa un pareha cu no 
por haya yui esey ta un oportuni- 
dad legal pa nan poradopta un yiu, 
e ta kita esey for di su opinion. 
"Te ainda na Italia nos ta e banco 
maldiciona di Vaticano cu ta pesa 
pisa ariba nos. "Un adoptacion legal 
pa ley por dura te hasta seis aña,” 
e commissaris mayor a bisa. "Esey 
tanto pa e mama berdadero como 
pa e mama cu kier adopta un yiu y 
pa e yiu mes e ta causa un daño psi- 
quico. E ora ey bo ta haya cu nan 
ta escohe e babynan ya prome cu 
nan nace, cu e speranza cu despues 


e yiu por ser legaliza. Ley den caso- 
nan asina varios vez sa sera wowo. 
Oficialmente naturalmente placa 
den un caso asina no ta hunga nin- 
gun rol, aunque cu tur hende sabi 
cu un baby sa wordo bendi pa suma 
di 500 florin varia te na 3000 flo- 
rin. Un baby-mucha homber- natu- 
ralmente cu un negoshante ta pro- 
vecha di esaki y ta pidi un suma 
mucho mas halto cu e ta pidi pa un 
baby - mucha muher. Pero por lo 
pronto nos lo tin cu bai mira con pa 
yega na resolucion cu henter e caso 
di baby por bai na un manera legal- 
mente.” 




Átrobe nos tin e honor di por brinda e oportunidad pa manda un pala- 
bra di felicitacion na tur e MAMANAN den nos comunidad Arubano 

ariba nan dia. 

Cu Dios for di cielo por drama su bendicion pa e aprecio y gratitud na 
tur e mamanan pa asina hopi aña mas nan lo por celebra e fecha- tan 
precioso aki, den compania di nan famia. 

Den nomber di tur su fiel lesa- 
dornan, ta desea tur Mama ariba 
nan dia, un dia yena cu regalo. 
Tur clase di felicidad ariba boso 
fUa.P A B I E N. 



1 


(Sra. Olga Lopez) 


Conoci pa su platonan 
delicioso y crioUo. 

Y variacion grandi di basket. 





Sta. Cruz 48 


Ta felicita tur 
MAMA 
ariba nan dia. 

PABIEN 
Tel: 28459 


SANTA 

CRUZ 

RUMSHOP 

TA FELICITA 
TUR MAMA 
DIARUBA 
ARIBA NAN DIA 
TAN GLORIOSO 



BCTKO CROES LIDER Dl 
fflEP n SER ERnVEfflEnTE 
HERIDn Pn TIROTEO 
Dl POLIS 



Foto: Exclusivo Revista Blvd. 

Sr. Betico Croes saliendo for di camber di operacion 


Diadomingo atardi 24 april e Pue- 
blo di Aruba a ser ranca for di su 
tranquilidad pa medio di un tiroteo 
causa pa un agente policial. E polis 
yama Libier for di un distancia hopi 
serca lo a tira ariba e barida di e li- 
der di M.E.P. Sr. Betico Croes. Ta- 
bata na e momento aki tambe cu e 
simpatizadornan di e partido Geel 
no por a domina nan rabia y a cu- 
minsa un batalla di piedra ariba e 
agentenan policial cu tabata presen- 
te den estilo di Riot Comando. E 
publico cu tabata presente lo tabata 
tin talvez un solo deseo, ta pa tuma 
venganza ariba e agente policial cu a 
comete e acto tan baho aki cu por 
poco a resulta den lo peor. Varios 
auto di polis a ser destrui pa baran- 
canan di piedra cu a ser tira den di- 
reccion di e polisnan. E armanan di 
e agente policialnan na e momento 
ey a perde nan valor y no por a do- 
mina e publico. E polisnan com- 
prendiendo tambe talvez cu nan bi- 


da ta na peligro lo a dicidi e ora ey 
pa bandona e tereno di Winston 
cual tereno di bala a ser cambia den 
un tereno di batalla di guerra. E 
agente oficial cu a dispara ariba Be- 
tico Croes mes mester a tuma trata- 
mento medico na hospital, cual se- 
gun informacionnan no oficial no 
tabata nada di gravedad. 

E solo tabata mandando completa- 
mente su rayonan di oro ora cu e pa- 
rada di M.E.P. cu a ser forma tabata 
yegando su final. E banderanan geel 
cu nan letrasnan corra formando e 
palabra M.E.P. tabata brilla den e 
claridad di solo. Betico Croes cu un 
sonrisa ariba su cara rondona pa 
barba ta mandando su saludo pa su 
pueblo cual tabata para banda di ca- 
minda. Un sonrisa cual pronto lo 
desaparece pa duna espacio pa un 
dolor. E publico para banda di ca- 
minda emociona ta tratando na can- 
ta un sonrisa for di nan lider. 

Aplauso tabata resona como recom- 
pensa pa nan lider. E cantidad di pi- 
tamentonan cu tabata resona taba- 
ta duna e toque maravilloso na e pa- 
rada. Un truck grandi tocando mu- 
sica tabata percura pa e ambiente 
necesario. E tereno di Winston ya ta 
den bista. Un deseo grandi a ocupa 
Betico Croes pa e parada por sigui 
un poco mas den Santa Cruz. E 
otro parti di Santa Cruz tambe me- 
rece su bishita pa e por duna su sa- 
ludo. Campaña ta completamente 
aden. Contacto di antemano lo a ser 
tuma cu inspector Peterson, pero 
esaki no a duna su aprobacion. E 
jeep di Betico Croes ta yegando e 
tereno di Winston. E tereno di bala 
a ser pasa. Ta realizable cu e parada 
lo yega na su final. Mas nan no por 
sigui. E caminda tabata sera pa e 
polisnan obligando e autonan pa tu- 
rna e caminda di santo cu ta kedan- 
do parti noord di e tereno Winston. 
Diripiente un auto policial a pasa al- 
gun auto perteneciendo na e parada 
y a para dilanti e jeep di Betico 
Croes. Tanto Glenda su señora di 
Betico como Aiky Croes ruman di 
Betico Croes a keda mira otro pun- 
trando den nan mes ta kico lo ta e 
opinion di e agente policial. Betico 
cu un sonrisa chiquito a baha for di 
e jeep. E lo bai trata na convence e 
polisnan. Pero e agente policial aki 
parce cu no conoce kico ta alegria 
of placer. Cu un voz halto e lo a 
duna di comprende esaki. Betico a 
dicidi di aserca e polis un poco mas. 

Comentarionan ta bisa cu e agente 
policial lo a habri e porta di su auto 
y a pusha Betico cu ne. Algun hen- 
de a hala mas aserca pa mira kico lo 
ta e opinion di e polis. E agentenan 
policial lo duna permiso pa e para- 
da sigui? 'Ta kico ta pasando y pa- 
kico haciendo asina?" Betico lo a 
puntra e polis. Un tiro dispara den 
halto tabata e contesta. Un poco ra- 
to despues a resona un otro tiro y e 
daño a ser causa. 

Betico a kita cai abou bisando e si- 
guiente: ''DANKI Ml PUEBLO". 


E oloshi na e momento ey tabata 
marca mas o menos 4'or y 40 mi- 
nuut di atardi. Un panico enorme a 
cuminsa reina. ''Nan a mata Betico, 
polis a tira Betico mata/' un canti- 
dad di hende tanto homber como 
muher a cuminsa grita. E tereno di 
bala na unda semper sa reina alegria 
y aplauso a cambia pa un tereno di 


drama. Varios hende tanto homber 
como muher a cuminsa yora y hasta 
tabata tin hende cu a cai na rodilla 
mandando oracion na cielo. "E 
desgraciado a tira Betico/' un grito 
di un hende muher a resona bou yo- 
ramento. Gritonan di duele v odio 
pa e daño causa na nan gran lider cu 
no por alcansa consuelo. 



COMBINA CU EXITOS 
1320 

VOZ Dl ARUBA 


1. Golpe con golpe 
(Pastor Lopez) 

2. Marea de la mar / Soledad 
(Ilan Chester) 

3. Atada a nada 

(Lucia Mendez ) 

4. Quien sera 
(Sumidad H,) 

5. El Guajaba 
(Los Originales) 

6. Spaar bo amor 
(Dhaddy y Tony) 

7. Lara’s Theme 
(Tino Ruiz) 

8. O soy tu hombre o no lo soy 
(Jose Luis) 

9. Den mi soño 
(Willie Polanco) 

10. Maria, Maria 

( Vicente Fernandez) 

' entrance 

entraoa 



Foto: Exclusivamente Revista Blvd. 

E simpatizadornan di M.E.P. na momento cu masalmente nan a cuminsa acudi na 
Hospital sperando ariba e ultimo noticianan. 


Aiky Croes cu lagrima na wowo 
conhuntamente cu algun amigo a 
uni forza pa haya Betico den e jeep. 
Cada minuut na e momento ey ta- 
bata costoso. "Awor si mi no por 
mas/' Betico den e jeep lo a bisa 
ainda. "Ai mi pueblo." 

Mientras cu Sr. Betico Croes tabata 
na caminda pa hospital, e tereno di 
Winston a cambia pa un tereno di 
guerra. Un publico domina pa rabia 
y odio a lanta contra e polisnan. Ba- 
rancanan di piedra tabata ser manda 
ariba e autonan di polis. E polisnan 
kende a realiza cu nan no por man- 
tene e ordo mas a dicidi di bai for 
di eynan. Cinco polis a keda herida. 
Entrenan e polisnan herida tambe 
ta pertenece e polis cu a tira ariba 
Betico, Sr. Libier. Un homberdi un 
poco di edad a bisa, cu nunca antes 
den su bida e la yega di tende y mi- 
ra asina un desordo grandi. For di e 
Truck cu tabata percura pa musica 
e siguiente palabranan pa medio di 
microfoon a ser manda: "Por fabor, 
ta haci un suplica pa tur presente 
keda calma. Pasobra e polisnan cu 
actualmente ta presente ta inocente 
y esun cu a causa e daño ya a ser hi- 
ba pa e polisnan. Un persona a kita 


cai abou ariba e tereno di Winston. 
Un desmaya a percura pa esey. 

Hospital Dr. Horacio Oduber a sera 
conoci cu un multitud grandi di pu- 
blico kendenan a uni nan mes spe- 
rando e ultimo noticia y tambe pa 
duna sanger. Nan lider merece di 
keda na bida. Un tension profundo 
tabata reinando. Gritonan lanza for 
di e publico cu a acudi hasta tabata 
grita cu e polis cu a tira Betico me- 
ster ta mata. Otronan tabata yoran- 
do. E pena tabata ocupa un y tur cu 
tabata presente na hospital. Varios 
di esnan perteneciendo na e partido 
M.E.P. a hiba un discurso tanto pa 
nort como pazuid di hospital tra- 
tando asina na calma e publico pre- 
sente cu tabata dispuesto pa drenta 
den cualquier accion di protesta. 
Pero sin resultado. E publico pre- 
sente no por a ser calma. E unico 
persona cu por calma e publico mes 
ta drumi den camber di operacion 
luchando contra e morto. Den e sa- 
la di operacion e dokternan enca- 
beza pa dokterVA/.J. Engelbrecht ta- 
bata haci nan maxirno esfuerzo pa 
haci di e operacion un exito. Un 
borchi den e gang di hospital ta du- 


na bo di comprende pa medio di e 
palabranan ''OPERATIE AFDE- 
LING GEEN TOEGANG cu bo ta 
enfrente di e camber di operacion. 
Ariba stul e mama di Betico Sra. 
Mimita Croes conhuntamente cu su 
casa, Sr. Francisco Croes ansiosa- 
mente tabata spera cualquier noti- 
cia di nan yui. Tanto e mayornan di 
Betico, su rumannan y su señora 
tambe su yiunan tabata mustra pa- 
lido pa e ansha y susto cu nan ta 
hibando. Nan stima ta luchando pa 
su bida. 

Dilanti television esnan na nan cas 
tabata buscando un lugardilanti te- 
levision pa sintoniza e ultimo noti- 
cianan cu Tele-Aruba ta transmiti. 
Un anuncio a sigui pa Tele-Aruba 
anunciando ariba ordo di Gezagheb- 
ber cu tur lugarnan cu ta bende be- 
bida fuerte mester sera nan porta te 
un otro aviso. Tabata mas o menos 
7'or y 28 minuut ora cu Betico 
Croes despues di un ora y mei di 
operacion a ser saca for di camber 
di operacion na tino y bou keha- 
mento a ser hiba pa e camber di 
Cuido Intensivo. Un y tur a tene 
nan corazon ora cu Dokter W.J. En- 
gelbrecht a anuncia cu e operacion 
di Betico Croes tabata un exito aun- 
que cu su estado ainda ta critico. 
Betico Croes a ser alcanza pa un ba- 
la cual a penetra parti robez di su 
barica bou di su pulmonnan sin a 
toca esaki lagando dos buraco den 
su curpa como cu e bala a penetra y 
sali bek pa su lomba. E boffi di Be- 
tico a ser destrui totalmente na cual 
si tur cos bai bon e lo tin cu sigui 
un bida sin esaki. Betico Croes a 
perde dos liter y mei di sanger. Ta- 
bata laat den oranan di marduga ora 
cu e publico simpatizadornan di 
M.E.P. a cuminsa bandona e hospi- 
tal. Nan tabata un poco mas tran- 
quil. E operacion di nan lider tabata 
un exito. Pero Aruba mientras tan- 
to ta sigui den un tension. E daño 
cu a ser comete pa un agente poli- 
cial hamas lo por ser drecha. 

Pa aña mas cu mil hende ta comete 
suicidio. Cansancio y desgusto den 
e bida ta forma e punto principal di 
esaki. Pero sinembargo den e articu- 
lo aki nos por lesa con na un mane- 
ra exitoso bo por triunfa ariba e de- 
presion. 

Beatrix baumans tin su 45 aña di 
edad ora cu e la sosede. E tabata 
drumi den su camber cu su mirada- 
nan dirigi na e plafond di su cam- 
ber. E no tabata mira nada mas y 
tampoco tende nada. E tabata sinti 
solamente e dolor den su stoma 
cual poco-poco tabata subiendo na 
su celebro. Un hende cu nunca no a 
pasa den un depresion, nunca no 
por imagina su mes ki un daño un 
dolor asina por causa un hende hu- 
mano. 

''E binti pildonan di drumi mester 
por cuminsa traha awor/' tabata su 
pensamento. 'Talvez mi mester tu- 
ma un brandy ainda.. . ." 

Beatrix Baumans cu dificultad a 
camna bai den e sala, en busca di e 
botter di brandy. Pero e la trompi- 
ca y a cai. Un scuridad a aparece di- 

lanti su wowonan. Den e flat cu ta 
kedando bou di unda Beatrix ta bi- 
bando Jose Vandam a tende e des- 
ordo. Jose ta na altura di e enferme- 
dad cu Beatrix ta sufriendo. Jose di 
26 aña di edad mesora a pensa ariba 
un acto di suicidio. 

A penas algun minuut despues ya e 
alarmanan di polis tabata resona 
den caya. Beatrix por a ser scapa 
ainda. Un poco mas laat y Beatrix 
awor lo ta pertenece na e mundo di 
difunto. 

DOS AÑADESPUES 

Dos aña despues . . . Bo no por bisa 
cu Beatrix ya tin su 47 aña di edad. 
Su curpa tabata mustra hopi mas 
joven di loque en realidad e ta. Bea- 
trix a conta e siguiente: “Mi no por 
bisa cu mi tabata tin un juventud 
sin problema. Mi tata a fallece den 
guerra. Mi mama mes tabata traha 
un trabou cu mi tin verguenza pa 
menciona. Mi a ser creci grandi ser- 
ca e mayornan di mi mayor den un 
campo. Por ultimo mi a ser manda 
na un kindertehuis na unda tambe 


mi tabata tin e oportunidad di bi- 
shita un school. Tempo cu mi a al- 
canza mi 15 aña, mi mama kende 
mientras tanto a bolbe casa, a sa- 
ca mi for di e tehuis. E di dia des- 
pues cu mi a celebra mi 16 aña ha- 
mas mi por lubida. . . Mi tabata sin- 
ta den e auto di mi padraso. Nos ta- 
bata buscando un lugar pa pasa e 
anochi. Como cu ya a bira hopi 
laat, nos por a logra encontra sola- 
mente un camber di dos persona. E 
la bebe e dia ey y a cuminsa na tra- 
ta di haci coi fresco cu mi persona. 
Mitar desnudo mi sali for di e cam- 
ber na careda. Tabata terrible mes. 
Sinembargo cu su 24 aña di edad 
Beatrix por a logra na encontra un 
bon trabou. E tabata tin un bon sa- 
lario pa e trabou di secretaria cu e 
tabata ocupa. Pero den su bida pri- 
va e tabata sinti su mes solitaria y e 
tabata sinti su mes menos cu e otro 
hendenan cu ta bibando den su ve- 
cindario. 

"Despues Dr. De Rey a bin den mi 
vida," e la sigui conta. "E ta un per- 
sona diploma, casa, ademas e tabata 

tin bon amistad cu mi hefe. Tabata 
amor na prome bista. Mesora e kier 
a pidi su divorcio pa asina e por ca- 
sa cu mi persona. Mi a bira ciega- 
mente enamora tras di e persona 
aki. Pero despues a yega un carta cu 
a causa mi un tristeza inmenso. Ain- 
da mi por recorda e siguiente pala- 
bra cu tabata scirbi den e carta: "Mi 
amor Beatrix, nos lo no encontra cu 
otro mas. Na momento cu bo tin e 
cartita aki den bo man ya mi ta ho- 
pi leuw caba for di bo. Mi no por si- 
gui cu un bida asina stimando mi se- 
ñora y alavez goza di e amor cu bo 
ta brinda mi. Mi decision ta tuma y 
no por ser cambia mas. Adios." 
Beatrix a sigui conta e siguiente: 
"For di e dia ey mi a sinti mi mes 
manera un persona bandona. Mi no 
tabata sali mas y tampoco tuma 
parti na ningun sorto di actividad. 
Mi a insola mi mes completo pa 
otro hende. Mi docter di cas a duna 
mi remedi asina bisa pa mihora mi 
humor. Pero e no a yuda mi cu na- 
da. Mas y mas mi tabata sinti mi 
mes cu un compleho y ta desea pa 
mi alma ser tuma for di mundo. Y 
esaki ta un enfermedad hopi serio. 
Mas y mas mi tabata aleha mi for di 
tur mi conocirnan." 

Tampoco un dokter di hende mu- 
her no por a trece mehoracion pa 
Beatrix. 


"E periodo di mi juventud atrobe 
manera un pelicula tabata pasa den 
mi mente. Un juventud for di cual 
mi por bisa cu no ta tin su placer cu 
ne. Anochi mi no por drumi y con- 
tinuamente mi ta yorando." 

Y despues Beatrix a trata na come- 
te suicidio. Simplemente pasobra e 
no ta mira un salida mas y tampoco 
pasobra e no por kere den nada 
mas. Pero actualmente Beatrix awor 
ta mas salud cu un pisca. E tin un 
trabou como secretaria na un ofici- 
na di publicidad na unda su persona 
ta bon mira. Semper e ta dispuesto 
pa presta su ayudo na su compañe- 
ronan di trabou. 

DOMINEE 

Pero ta con e la yega na triunfa for 
di e deprision? Beatrix pa un mo- 
mento a keda leuw den su pensa- 
mento. Despues poco-poco e la cu- 
minsa conta e siguiente: "Tabata 
bispo di aña nobo. Mi a bebe un po- 
co e dia ey y solitaria mi so tabata 
camnando den e frieuw cu tabata 
reinando. Serca di mi castin un mi- 
sa chiquito. Ora cu mi a pasa ey 
banda, mi a scucha un musica di or- 
gel. No mi grita den mi mes - paden 
bo no ta drenta! Pero sinembargo, 
mi no sa di con, pero di un of otro 
manera mi a bin haya mi mes den e 

misa. Y diripiente mi por a sinti con 
mi cara a ser cubri cu lagrima. Des- 
pues di un rato mi kier a bira mi 
lomba pa sali pafor, ora cu diripien- 
te mi a sinti un man ariba mi schou- 
der." 

E homber cu a pone su man ariba e 
schouder di Beatrix, tabata e domi- 
nee. E la ripara con solitaria Beatrix 
tabata sinti su mes y cu e mester di 
ayudo. ''E homber ey tabata mi an- 
gel salvador/' Beatrix a bisa. 

E dominee a hiba Beatrix cu ne na 
su cas. E la laga su persona conta 
tur su problema, pero e mes no a 
haci ningun pregunta na Beatrix. E 
la brinda Beatrix un poco di biña. 
Beatrix a celebra bispo di aña nobo 
serca e famia di e dominee. Y e tra- 
to bon cu e la ricibi tabata pa su 
persona iqual cu remedi. Pa di pro- 
me vez despues di un periodo largo 
cu un speranza a bolbe cuminsa 
brilla na su corazon. 

PSYCHTHERAPEUT 

E dominee a duna Beatrix direccion 
di un psychotherapeut. Asina Bea- 
trix a bin haya su mes formando 
parti di un grupo cu tambe tabata 
bishita e psychotherapeut. Beatrix 
tocante esaki a conta e siguiente: 
"'Nos tabata cu cuatro hende muher 
y dos hende homber. Cada un di 

nos mester conta nos problema. Mi 
a bin realiza cu e otro hendenan ta 
den e mesun problema cu mi per- 
sona. E sintimento sin gracia cu ta- 
bata ocupa mi persona poco-poco a 
aleha for di mi y asina mi a bin ha- 
ya e energia necesario atrobe pa si- 
gui biba. E solo pa mi persona atro- 
be a cuminsa brilla y mi a sinti mi 
mes acepta atrobe den e mundo aki. 


Mi a bin realiza cu egoismo a hiba 
mi leuw for di e realidad. Mi a tene 
tur mi sufrimento pa mi so y a ale- 
ha mi mes completamente for di e 
otro hendenan. Poco-poco mi a bin 
realiza cu tin un cantidad di moti- 
bonan ainda den e mundo aki, na 
cual nunca antes mi no a dedica 
atencion na nan. E dia pa mi cada 
dia tabata luci mas bunita. Mi a ha- 


ya placer atrobe pa por ta na bida. 
Tambe mi a bin ripara, cu no ta 
costa mi persona ningun sorto di 
dificultad pa haci contact cu otro 
hende. Tabata igual cu ta un peso 
enorme a kita for di mi curpa, un 
peso cual for di tur e temponan ey 
tabata stroba mi di sera amistad. 



Pedrito pronto lo tin cu ser deposi- 
ta den su ultimo lugar di sosiego, 
pero tocante esey e no ta na altura 
ainda, pasobra su famianan ta tene 
scondi pa su persona. Nan no kier 
lage sabi of ripara nada cu e no tin 
mucho dia di bida mas. Pero ariba 
un dia ora cu nan a kere cu Pedrito 
ta na soño, e la tende e dokter bisa 
e siguiente na su señora: 

"Bo casa ta di e leuw ey. E morto 
un ora pa ora por bin busca su per- 
sona." 

Pedrito a tene su rosea aden. Algun 
sodor frieuw a cuminsa aparece ari- 
ba su frenta. Pedrito a warda te ora 
cu e dokter a bai y despues a laga 
yama su señora joven serca dje na 
su cama y a puntre e siguiente: 
"Mi amor, lo bo porta asina bon di 
haci mi un placer? Un placer pa e 
ultimo biaha." "Naturalmente cu 
mi kier haci esey," e futuro viuda a 
bisa cu un cara tristo. "Ta cu kico 
mi por complace bo, Pedrito?" 
"Awel, bai den bo camber y haci bo 
mes mas bunita cu ta posible!" 
"Ta kico bo kier meen, Pedrito. Bo 
kier talvez pa mi bisti e shimis mas 
nobo cu mi tin?" "No mi amor, en- 


Pedrilo den su 
uitimo rosea 


contrario! Bai den bo camber y kita 
delaster un paña cu bo tin bisti for 
di bo curpa! Y mi kier pa bo bin 
bek serca mi desnudo y bunita y 
mas actractiva cu bo por. Peña bo 
cabei den e uitimo moda, poeiro y 
tambe make-up bo cara y mira pa 
bo wowonan por luci mas bunita cu 
ta posible. Usa e mihor perfume cu 
bo tin ariba henter bo curpa y per- 
cura pa bo lipnan ta hunta cu lip- 
stick corra pa asina bo luci mas 
sexy cu ta posible . . . Mira pa bo 
tin un mea largo bisti na bo pianan, 
esey lo haci bo curpa luci mas sexy 
ainda cu completamente desnudo. 
Mihor bisa, mi kier mira bo mas pi- 
cante cu nunca." 

"Pero Pedrito, ta con bo por bin 
ariba un idea asina estupidez? Esey 
ta un cos puro di hende loco awor 
cu bo ta asina malo." "Mi amor, ta 
esey mi ta desea di bo. Y no lubida 
cu esaki ta mi ultimo deseo." 

Aunque cu e señora di Pedrito ta 
den un tristeza profundo pasobra 
pronto e lo bai perde su casa, sin 
embargo e la decidi di cumpli cu e 
deseo di su casa. E no kier keda sin 


(Storia Humoristico) 

complace cu e ultimo deseo di su 
casa ariba e mundo aki. Y e morto 
den cualquier momento por presen- 
ta. Pa e motibo aki e la bai den su 
camber, desnuda su mes y a haci su 
mes mas sexy cu e tabata por. Den 
un corto tempo e la bira cambia pa 
un muher cu por pone cualquier 
homber den tentacion. E resultado 
tabata completo. Ni San Pedro mes 
no por scapa for di e tentacion pa 
un curpa asina perfecto. Un poco 
rato. Preciosa y na un manera mas 
sexy cu por e la presenta den e cam- 
ber di su casa cual tabata den su ul- 
timo rosea. "Bo ta satisfecho di mi- 
ra mi asina awor, Pedrito?" 

"Si mi amor, hopi satisfecho mes. 
Mas bunita bo no por luci." "Kico 
mas mi por haci pa bo awor, Pe- 
drito?" "Nada .... solamente cai 
sinta banda di mi ariba cama." "Y 
pakico mi mester haci esey, Pedri- 
to?" "Pasobra mi a tende e dokter 
bisa cu e morto un ora pa ora por 
presenta. . . . Y mi ultimo speranza 
awor ta cu e por haya bo persona 
mas bunita cu mi y cu e lo sabi di 
escohe e persona bon.. . Pasobra ta 
sexy ta manda awendia toch, of 
no?" 

Tabata igual cu e cielo a perde su 
color na momento cu Alberto y An- 
gelica un pareha joven, tabata cu 
nan yiu homber chiquito di dos 
aña na caminda pa hiba nan tesoro 
serca un pareha rico. Aunque cu 
semper tabata nan deseo pa portin 
un yiu, nan a yega na e decision di 
kita for di nan yiu homber chiqui- 
to. Pobreza y meseria a pone nan 
tuma e decision grave ey. E salario 
di Alberto no ta alcanza e costo di 
e bida cara. Hunto nan a tuma e de- 
cision cu Angelica tambe mester bai 
traha si nan kier sobrevivir. 

"Cu nos Gran Señor lo sabi di per- 
dona nos," Angelica kende ta car- 
gando su yiu homber chiquito di 
dos aña a bisa. 

"Mi ta convence cu nos lo ser per- 
dona," Alberto a dirigi su mes na su 
señora. "Pasobra no a keda nos na- 
da otro mas. Y nos no por laga nos 
yiu muri di hamber. E sacrificio aki 
pa grandi cu e ta, ta pa bon di nos 
yiu nos mester haci e sacrificio aki. 

E pareha cu lo bai adopta nos yiu ta 
bon hende y ademas nan tin e ma- 
nera pa duna nos yiu un bon futu- 
ro." 

Angelica sabi cu tanto su casa como 
su persona tabata pasando den un 
fierno. Pasobra enverdad nan ta sti- 
ma nan yiu, pero financielmente 
nan no por permiti pa duna nan yiu 
homber chiquito un bida cu esaki 
merece. Angelica a preta su yiu 
homber chiquito mas ainda na su 
corazon. Recuerdonan dushi un pa 
un tabata bolbe atrobe den su men- 
te. Recuerdonan precioso pero tris- 
to pa recorda. Recuerdonan cual 
awor solamente ta hundi su corazon 
den un pena. Un lagrima pa di tanto 
vez atrobe ta aparece den su wowo- 
nan bunita. Lagrimanan costoso cu 
e ta drama pa su yiu cual pronto e 
lo bai aleha for di dje. 

"Perdona mi, cariño di mi vida," e 
la murmura den e horea chiquito di 
su yiu, "pero no a keda nos ningun 
otro decision mas." Un decision cu 


SKVIiAK SKACKIitnCK 

Tur sorto di cuminda cu bo tin smaak di come: 

(Novela cortico pa e autor 
Theolindo Lopez) 
hamas lo laga su corazon den paz y 
tranquilidad. Un regalo cu nan a ri- 
cibi for di cielo pero pa motibo di 
pobreza awor nan mester aleha for 
di dje. "Nos ta yegando na e cas," 
Alberto a kibra e silencio cu ta rei- 
nando. For di un distancia basta 
leuw un cas grandi di e color blanco 
entre un cantidad di mata tabata 
brillando den e claridad di solo. Un 
nervio inmenso a podera di Alberto. 
Tabata igual cu su pianan tabata 
nenga pa hibe na e cas grandi y bu- 
nita. E cas cual pronto lo bai bira e 
hogar di nan yiu homber chiquito. 
Su varoncito pronto no ta pertene- 
ce mas na su persona. Su corazon a 
manera krimp den otro. Y tabata 
prome vez den su bida cu e la sinti 
verguenza pa su pobreza. 

"Mama, ta na unda nos ta bai?" e 
stem di Pedrito inocentemente a 
puntra. Un duele a ocupa Angelica 
y e sabi cu no a keda su persona na- 
da otro mas di arma su mes cu men- 
tira. "Bo lo bai na e cas bunita ey 

pa un par di dia, mi yiu.” Alberto 
no por a domina su mes mas. E la 
saca un lenso for di saco y a seca e 
lagrimanan cu a ser ocasiona pa e 
prome mentira. Poco-poco e cas ta- 
bata bira mas grandi den nan bista. 
Un avion na e momento ey tabata 
pasando ariba nan cabez. Nan taba- 
ta por a sinti e aroma cu e flornan 
di e jardin ta produciendo. 

Un pareha di un poco mas di edad a 
bin encontra nan na porta. Benito y 
Maria ta conoci pa hendenan di bon 
famia, ademas Benito ta un persona 
cu ta ocupa un puesto halto na e 
compania unda cu e ta trahando. E 
pareha cu ta sperando ariba nan ta 
contento. Nan cara ta ser compaña 
pa un sonrisa. Nan deseo lo ser 
cumpli. Despues cu pa añanan lar- 
go a hiba e deseo pa por tin un yiu, 
porfin nan lo ta bai tin un yiu cu 
por brinda cariño den nan hogar. 
Angelica tabata yora den silencio. 
Su tesoro ci, e ta stima tanto lo bai 
haya un otro mama y tata. Hamas e 
por scucha e gritonan inocente di su 
yiu resona den su cas. Alberto por 
sinti e amargura cu ta ocupa su se- 
ñora. E tabata kier a brinda su seño- 
ra algun palabra di consuelo pero e 
no tabata por a pronuncia ningun 
palabra. Nan tin un problema nan 
dilanti sin solucion. 


Nan yiu homber chiquito, Pedrito, 
mesora a sinti su mes na cas. Bou di 
un palo grandi cu tin den e cura e la 
encontra un lugar pa e hunga. E pa- 
lo cu su foyonan berde tabata per- 
cura pa un sombra fresco pa asina e 
no haya e rayonan fuerte di e solo 
ariba su curpa. 

Paden di cas e mayornan di Pedrito 
tabata completamente den comber- 
sacion cu otro. E mayornan nobo di 
Pedrito a duna nan palabra cu nan 
lo stima y trata Pedrito como si- 
quiera ta nan mes yiu e ta. Pero e 
oranan no ta para keto y e momen- 
to pa tuma despedida a yega. "Mi ta 
spera cu Pedrito por encontra e feli- 
cidad cu e merece," Alberto a bisa 
mientras cu e cu su señora a duna e 
mayornan nobo di Pedrito un man 
pa despedi. 

"E felicidad ey ta garantiza," Beni- 
to a contesta. 

"Mi lo yama Pedrito pa boso por 
despedi di dje," Maria e futuro ma- 
ma di Pedrito a bisa. Un rato des- 
pues Pedrito cu un sonrisa inocente 
ariba su cara a aparece. 

"Pedrito, mama y papa kier bisa bo 
ayo. Nos lo bai pa un rato, pero bo 
por keda hunga akinan serca e hen- 
denan aki. Mira pa bo haci cos di 
bon mucha." 

"Y mama y papa ta bin busca mi 
atrobe?" 


"Si, mi yiu," Angelica a contesta 
atrobe cu un mentira. Tanto Alber- 
to como Angelica pa un momento a 
preta nan yiu fuerte na nan corazon 
y a tene nan mes duro pa asina no 
duna nan yiu homber chiquito di 
comprende e sufrimento inmenso 
cu obligatorio nan ta pasando aden. 
Un poco rato despues ya Pedrito ta- 
bata bou di e palo atrobe hungan- 
do. Alberto a coi e man di su seño- 
ra tene y hunto nan a camna bai. 
Angelica a tira un ultimo mirada 
atras, pero Pedrito tabata asina ocu- 
pa cu su hungamento cu ni caso e 
no a haci. 

"Mi Dios," Angelica a bisa, "mi no 
ta kere cu mi amor di mama ta sin- 
cero. Awor mi a bandona tur loque 
hasta te awe mi tabata tin den mi 
bida." "No cariño, bo ta pensa den 
e mal direccion. Bo deber como 
mama ta cumpli. No a keda nos nin- 
gun otro decision mas. Nos yiu si- 
gur lo encontra e felicidad cu e me- 
rece." 

A pasa dia, luna's y aña's. Pero si- 
nembargo Angelica no por a kita e 
pensamento di su yiu for di su men- 
te. Continuamente e imagen di su 
yiu homber ta aparece den su men- 
te. E tabata mira con su yiu cu la- 
grima na wowo tabata spera ariba 
su yegada. Un deseo enorme conti- 

nuamente tabata ocupa su persona 
pa mira su yiu. Pero esaki ta un de- 
seo casi imposible, como cu apenas 
un par di luna despues cu nan a des- 
pedi di nan yiu, e pareha cu a adop- 
ta nan yiu a imigra pa un otro pais. 
E bida no ta interrumpi su mes nin- 
gun momento pa tragedianan chi- 
quito of grandi y no conoce kico ta 
sufrimento. Alberto mes a acepta su 
tristo destino aunque cu ningun 
momento e recuerdonan di su yiu 
homber no a aleha for di dje. For di 
e cartanan cu nan sa ricibi for di e 
pareha cu a adopta nan yiu homber, 
nan por comprende cu nan yiu 
homber ta hibando un bida feliz. 
For di e potretnan ricibi ultimo nan 
por a ripara con grandi nan yiu 
homber a bira. Actualmente e tin 
su diezcuatro aña di edad. Tanto 
Alberto como Angelica tabata haci 
nan minimo esfuerzo pa nan por so- 
brevivir. Nan tur dos ta traha y ta 
spar mas tanto cu nan tabata por. 
Te cu ariba un dia Alberto a haya 
su mes confronta cu cual semper e 
tabata spera ariba esey. Su señora a 
aserca su persona bisando e siguien- 
te: "Alberto, mi ta kere cu nos tin 
bastante cens kita un banda pa nos 
por haci un viaha pa mira nos yiu. 
Ta mi yiu e ta y mi kier haci tur 
posible pa mire atrobe." Pa un mo- 
mento a reina un silencio. Alberto 
tabata tratando na busca e palabra- 
nan necesario pa contesta su señora. 
E sabi cu e ta encontra su mes den 
un momento dificil. 

"Mi amor, mi por comprende bo 
deseo como mama. E ta un deseo 
cu mi ta respeta cu tur bo derecho 
como mama. Pero nos lo haci bon si 
nos mester interrumpi den e bida di 
nos yiu homber? No lubida cu e no 
ta e mucha homber chiquito mas cu 
nos conoce. E tin actualmente su 
diezcuatro aña di edad y e no cono- 
ce nos mas como su mayor. Nos pa 
su persona awor ta hende straña. 
Talvez nos por haci daño na nos yiu 
si nos mester aparece awor den su 
bida." Angelica no por a domina su 
mes mas y a cuminsa yora bisando e 


siguiente: "Pero . . . pero, ta kico di 
malo mi por a comete pa mi por a 
sinti mi mes e mama mas infeliz di 
mundo? Bo mes no por imagina e 
deseo cu mi tin como mama pa un 
vez mas atrobe mi por preta mi yiu 
den mi braza? Of talvez mi no ta 
merece esaki mas?" Bisando e pala- 
bra ey tambe e la sorprende Alber- 
to y a corre bai den camber. Alber- 
to a sigui su tras bisando e siguien- 
te: "Mi amor, perdona mi si talvez 
mi a causa bo daño cu mi palabra. 
Pero laga nos dos hunto mira con 
pa scirbi un carta y mira si e pareha 
cu a adopta nos yiu no por ricibi 
nos. Pero si laga nos spera di lo 


peor, pasobra no lubida cu nan tam- 
be awor ta esclaviza na e cariño y 
amor di nos yiu. Y pa nos yiu hom- 
ber ta nan persona den su bista ta e 
berdadero mayornan." 

A pasa dia y siman te cu ariba un 
dia a yega un carta. Angelica cu su 
man temblando a cuminsa habri e 
carta. Un miedo a cuminsa podera 
di su persona. Kico lo ta para den e 
carta? Nan lo nenga na ricibi nan 
na cas? Ansiosamente e wowonan 
di Angelica tabata repasa e carta na 
unda e siguiente palabra tabata scir- 
bi: "Como mayornan berdadero di 
Pedro boso presencia lo ser acepta 
cu tur honor. Mi lo prepara Pedro 

ariba boso bishita.” E palabranan 
aki ya tabata bastante pa alivia e co- 
razon di Angelica. E anochi cu a si- 
gui Angelica no tabata por a dedica 
bastante atencion na su casa. Su 
pensamento ya a hibe te na su yiu 
homber cu ta bibando serca un fa- 
mia straña den un pais hopi leuw. 
E dianan cu a sigui poco-poco ta- 
bata cambiando e caracter di Ange- 
lica. Tabata iqual cu ta un siglo 
grandi ta para su dilanti prome cu e 
por mira su yiu. Un susto enorme 
continuamente tabata compaña su 
persona. E tabata tin miedo pa su 
yiu homber no nenga su persona co- 
mo mama. Pero Alberto kende ta 
stima su señora a corahe cu e si- 
guiente palabra: ''Mi amor, no duda 
asina liher y perde animo. E distan- 
cia por ta asina leuw ainda, pero mi 
tin sigur cu bo amor como mama lo 
ser recompensa." 

E anochi ey Angelica a drumi den 
braza di su casa dramando lagrima. 
Angelica a trata na ranca su propio 
yiu homber for di su corazon pero e 
no a logra. Su stimacion pa su yiu 
homber a sigui florece. Ta pobreza 
y miseria a pone cu nan mester a tu- 
ma e decision tan cruel ey. Un deci- 
cion cu pa añanan largo a hundi su 
persona den sufrimento. 

Na aeropuerto tabata tin bastante 
hende cu a bin pa encontra nan fa- 
mia of amistades. Tanto Alberto y 
Angelica tabata dirigi nan mirada 
tur caminda pa mira si nan no por 
encontra e pareha cu a adopta nan 
yiu, y nan yiu homber. Un oloshi 
grandi colga na e muraya di e aero- 
puerto ta duna nan di comprende 
cu ta quarto pasa di dos or di atar- 
di. Un stem di un anunciadora na e 
momento ey tabata resonando 
anunciando e proximo vuelo. Pero 
esaki pa Angelica ya no ta di impor- 
tante. Su bista a reconoce su yiu 
homber kende e la reconoce for di e 
potretnan cu e sa ricibi para banda 
di e mayornan cu a adopte. Den su 
man e tin un bouquet di flor. Cu 
pasonan grandi nan a aserca otro y 


Angelica tabata tin e honor grandi 
di por a preta su yiu homber den su 
braza. Tabata igual cu ta un cortina 
diki a ser kita for su bista na mo- 
mento cu su yiu homber a saluda su 
persona cu e siguiente palabra: 
"Mama, ta pa mi un dia sumamente 
feliz di por mira bo awe y conoce 
bo. Mi ta emociona pa por bisa algo 
otro mas." Despues e la dirigi su 
mes na su tata y cu un braza duro 
nan a saluda otro. "Mama," Ange- 
lica a pensa den su mes, "mi yiu sti- 
ma no a desprecia mi." Su bista a 
cai ariba e bouquet di flor cu e la 
haya for di su yiu homber. E bou- 
quet di rosa cual conhuntamente cu 
cu su aroma a pone e toque na un 
bon bini. Un rato despues nan taba- 
ta den auto na caminda pa e cas na 
unda nan yiu homber cu e mayor- 
nan cu a adopte ta bibando. Un y 
mil palabra a ser intercambia cu 
otro. Un sonrisa satisfecho tabata 
compaña tanto Angelica como Al- 
berto ora cu nan a yega na e cas. Y 
tabata na e momento aki tambe cu 
e corazon di Angelica tabata kier a 
bandona su curpa. Un duda grandi 
a bolbe ocupa su persona ora cu e la 
mira e cas grandi na unda su yiu 
homber ta bibando. Un cas cu ta 
permiti tur sorto di luho na cual su 
persona como mama nunca no por 
brinda su yiu. 

E mesa tabata bunita dorna ariba 
ultimo dia cu Alberto y Angelica ta- 
bata serca nan yiu. A pasa dos si- 
man y Alberto y su señora mester 
regresa nan pais bek pa motibo cu 
nan mester presenta na nan trabou. 
Tabata e cena di despedida. "Mi 
yiu," Angelica a dirigi su mes na su 
yiu homber, "e ora di despedida a 
yega. Mi ta spera cu bo sa di perdo- 
na mi como mama. Pero mi a haci 
esaki solamente pa brinda bo un 
bon futuro cual ami mes como ma- 
ma no por a yega na brinda bo. Po- 
breza a podera asina hopi di nos cu 
hasta mi mester a kita for di recuer- 
donan valioso pa mi por a sobre- 
vivir." Angelica kier a sigui papia 

pero e no tabata por a pronuncia 
mas palabra. Pedro cu un lagrima na 
su wowo a keda mira na su mama y 
a bisa: "Mama, mi ta comprende 
mama su sufrimento, pero nos me- 
ster yega na un resolucion. Pasobra 
un decision pa mi como yiu no ta di 
e facil ey pa tuma. Mi ta comprende 
mama su deseo pa mi por bai cu 
mama y papa. Pero di otro banda, 
ta e hendenan aki a mira pa mi te 
na grandi. Nan a duna mi di come y 
bebe. Lo ta algo contra e voluntad 
di Dios pa bandonanan." Pero di 
otro banda mi kier ta serca mi pro- 
pio mayornan tambe." 

Angelica a sconde su cara den su 
mannan y a mantene un silencio. 
E sabi cu e no por destrui e placer y 
e felicidad di su yiu homber. Su co- 
razon di paden ta yorando. E la su- 
fri un derota na man di su yiu hom- 
ber. E la realiza un solo cos, e 
mester despedi y laga su yiu 
homber atras. E lo por goza sola- 
mente di e amor di su yiu homber 
pa medio di cartanan. Tur otro me- 
dio pa su persona ta sera. E ta para 
ariba un caminda di un solo direc- 
cion. Un caminda cubri pa sufri- 
mento. Su oracion manda na cielo 
no a haya su atencion. Benito a diri- 
gi un mirada ariba su señora y des- 
pues a bisa: "Enverdad pa nos tam- 
be lo ta algo sumamente dificil pa 
despedi di Pedro awor cu pa añanan 
e tabata iqual cu ta nos propio yiu e 
ta. Lo ta algo imperdonable pa cielo 
tambe, si nos mester duna nos coo- 
peracion y laga Pedro bai. Pero tam- 
be ta imperdonable si nos mester ki- 
ta un mucha for di su propio ma- 
yornan. Pa Pedro ambos decision lo 
perhudica su persona. Peor ainda 
awor cu e ta den su desarollo." E 
wowonan di Angelica a ser cubri 
completo pa lagrima. Pero e biaha 
aki si e no a sconde su cara. E la 
lanta para y a bai serca su yiu hom- 
ber. "Mi yiu, perdona mi, perdona 
mi si ainda bo por," e la bisa cu un 


stem sin gracia. Pedro a mantene un 
silencio y a tuma su mama den su 
braza. 

Benito a pasa man na su frenta y a 
bisa e siguiente despues: "Mi ta ke- 
re cu tin un solo resolucion y esey 
ta e siguiente, mi tin un cas na bista 
cu un tereno hopi grandi. E cas ey 
mi lo bai cumpre y den e cura gran- 
di tin un espacio grandi na unda un 
cas mas por ser construi. Tan pron- 
to cu lo ta di e leuw ey boso como 
e berdadero mayornan di Pedro lo 
haya un invitacion pa bin ocupa e 
cas nobo cu mi lo traha serca esun 
di nos. Mi lo percura pa un bon tra- 
bao pa Alberto cu bon pago ya asi- 
na bosonan tambe por ta serca di 
boso yiu homber. Ta di spera cu bo- 
sonan ta di acuerdo y acepta loque 
mi por ofrece." 

Tanto Angelica como Alberto a ke- 
da manera paraliza. E noticia ey en- 
verdad tabata un sorpresa inespera. 
Pa un momento nan a keda mira 
otro sin sabi kico pa bisa. Despues 
Angelica a pone un sunchi ariba e 
frenta di su yiu y a preta esaki con- 
tra dje. Lagrimanan a bolbe apare- 
ce ariba su cara, pero e biaha aki ta- 
bata lagrima di triunfo. Pasobra 
pronto e lo regresa atrobe hunto cu 
su casa pa asina nan tambe por goza 
di e amor y cariño di nan yiu hom- 
ber. 

PEKSOKA I 




Pa Linda Lou Ailen ture 
hende hombernan dl In- 
glaterra ta dispuesto pa 
sacrifica nan ora liber y 
keda cas pa mira su per- 
sona ariba e pantalla di 
television. Linda ta ve- 
dete di e programa cu asi- 
na exito titula: “Cele- 
brity Square". 

Linda mes ta di e nacio- 
naiidad Americano. Cu 
su 16 aña e la ser corona 
como e teenager mas bu- 
nita di Atlanta. Mas des- 
pues e la emigra cu su 
mayornan pa London. 
Ora cu su mayornan a ser 
molestia pa heimwee y a 
bai nan pais bek Linda a 
dicidi di keda London. E 
ia cuminsa tuma ies di 
canto y delaster un audi- 
cion e la acudi na nan. 
E resultado di esaki a tre- 
ce cu ne cu e la haya ai- 
gun trabou dl cabaret y 
tambe den vez en cuando 
e tabata tin e suerte na su 
banda cu nan por con- 
trata su persona como 
cantante. Y despues e te- 
levision a aparece den su 
bida. Su cantidad di pro- 
gramanan na unda e ta 
aparece ariba television e 
ta intercambianan cu su 
actuacionnan den caba- 
ret. Su unico soño te ain^ 


da ta pa logra un con-^ 
tract pa graba disco cu 
un compania di disco 
mundialmente conoci. 
Fuera di su trabou e tin 
un hobby tambe cu e ta 
gusta practica y esey ta 
zweefvliegen. Asina ta no 
ta nada straña si un dia 
nos ser confronta cu e 
noticia cu Linda a logra 
su papelnan pa traha co- 
mo piloto. 

E preciosidad di muher 
aki a aparece pa prome 
vez ariba pantalla di tele- 
vision como anunciadora 
di un kwisprograma bou 
dl e nomber “Mr. & Mrs” 
E la presenta e programa 
aki asina bon cu e por a 
convence e producersnan 
pa laga su persona canta 
un cancion. Y despues e 
la logra na haya un rol pa 
actua den e serie cu taba- 
ta asina un exito **What’s 
on next?” na unda su 
persona a hunga e rol 
principal. Linda Lou te 
ainda no ta casa y e ta 
spera cu por lo pronto no 
bin cambio den esaki. 
Den vez en cuando e tin 
un amigo sl, pero no un 
mucha homber den serio. 
Su unico deseo te ainda: 
ta pa por logra na presen- 
ta un show den halto den 
un avion na unda e por 
^ bula ariba Albions y cu 
por sobra su persona 
^ tempo pa e por dedica su 
mes na su cacho chiquito 
cu e tin, Perri-Anne. 


VA 


HOaUHEK 
KAK TA 
limA CAS 

Mary Bell tablb kier un yiu y pa e moti- 
bo aki e la hui for di prison. 


No ta mucho tempo pasa cu Mary a 
cambia su cabei pa e estilo afro. E 
ta bisti un bril di un color scur. 
Clive y su amigo, Keith Hibbert di 
32 aña y Anita Priest, kendenan a 
hui hunto cu mary ariba e anochi 
ey a keda den un hotel barata. E 
hotel ey ta kedando den e vecinda- 

rio di Blackpool Tower, y ta eynan 
Mary a experimenta su anochi den 
libertad. 

Mary como mucha muher di 11 aña 
a yega di choca dos mucha chiqui- 
to. Mary tabata tin su 20 aña di 
edad ora cu e la hui for di prison pa 
e purba di logra cai na estado. 
Clive a bisa e siguiente: "Mary y mi 
persona a bira loco tras di otro. E 
tabata un poco timido, y mi mester 
a paga e luz prome cu nos a desnu- 
da. E la bisa mi cu nunca antes e no 
a yega di bai cama cu un homber. 
Y mi a kere tambe. E kier a drenta 
e contacto di amor como un parti 
di su libertad. E la cuminsa haci tur 
cos cual di un corto ora prome ta- 
bata imposible pa su persona. Mi sa 
cu pa drenta den un contacto di 
amor intimo, ta solamente un parti 
di amor, pero esey no tabata impor- 
ta mi nada. E mayoria parti di e 
anochi nos a combersa cu otro. E 
no kier a tira e tempo valiosonan 
afor cu drumimento." 

Mary a cuminsa keha: "Ta cuanto 
tempo mas lo dura prome cu mi por 
cuminsa mi mes un bida y haya un 
yiu manera tur otro muher cu a de- 
sea un yiu y a haya un o mas tam- 
be?" "Mary tabata papia hopi to- 
cante e yiunan cu tanto e ta desea y 
tambe cu e kier casa pa asina forma 
un hogar manera tur otro hende." 
E siguiente anochi Mary y Clive a 
bolbe drumi cu otro den e cas di e 
mama di Clive. E mucha muher di 
London Susan Moore di 31 aña a 



bira un bon amiga di Mary durante 
e diez lunanan largo den e prison 
Styal na Cheshire na unda Susan a 
gana e confianza di Mary. 

Susan a conta e siguiente: "Mary 
nunca antes a yega di bai cama cu 
un homber. Loque ta di muher e ta 
na altura di tur cos, pero a bira cu e 
kier sabi tambe con hacimento di 
amor ta cu un hende homber. E 
kier bai cama cu un homber pa e 
haya e experimento kico ta nifica 
sex cu un homber. 

Naturalmente cu den prison un can- 
tidad di hacimento di amor sa sose- 
de dene estilo lesbisch. Esey bo ta 
haya semper den un prison pa hen- 
de muher. 

Mary ariba tereno di sex tabata ber- 
daderamente bobo. Nunca antes 
ningun hende a yega di conta su 
persona algo tocante sex cu un 
homber. Mi persona si a conte tur 
cos loque mi tabata sabi. Mi no a 
tene nada scondi pa Mary di loque 
mi sabi. Mi ta kere cu semper Mary 
tabata tin e intencion pa hui for di 
prison pa asina e por haci un expe- 
rimento di amor cu un homber. Ta- 
bata algo basta tristo pa Mary. E no 
a yega di sali nunca for di prison for 
di e dia cu e la ser castiga como mu- 
cha pasobra e la ser condena cu ca- 
stigo di prison pa motibo di mata- 
mento. E tabata completamente 
mihor bisa leuw for di e mundo en- 
tre e cuatro murayanan di e prison. 
Semper mi sa conte con e disco- 
theek nan ta y con dushi un hende 

por pasa placer den e cafenan. Senri- 
per e tabata pinta ariba papelnan 
pintura di un nightclub of bar ma- 
nera e tabata miranan den su imagi- 
nacion. E no tabata tin e minimo 
idea kico ta kico. Mi tabata tin hopi 
duele mes pa su persona. Un mucha 
muher ya di 20 aña y ariba e tereno 
ey e tabata puru inocente. E tabata 
kier a hui for di prison pa asina e 
por descubri kico ta un homber y di 
e lugarnan cu mi a conte. Mi a kere 
cu nunca e lo logra pa por hui for 
e prison y mi tabata tin duele di 
dje. Segun mi opinion ningun hende 
no mester bai sera pa semper den 
prison." 

Clive a sigui conta e siguiente: 
"Mary a bisa cu e ta fada caba to- 
cante amor ariba tereno di lesbisch. 
E la conta mi, cu tur anochi e tele- 
vision den prison ta ser paga exac- 
tamente pa 9'or di anochi y cu tur e 
e mucha muhernan mester bai e ora 
ey mesora den e salanan di dormi- 
torio. 

Hopi di e muhernan cu ta sera e ora 
ey ta cuminsa cu hacimento di sex 
entre otro. E la conta mi, cu e taba- 
ta bira malo di e weganan ey prohi- 
bi. Mayoria parti e tabata tapa su 
mes cu deklo pa e no mira nada y 
tabata yora su so bou di e deklo. 


Pero loque mas e tabata odia ta ora 
cu un di e mucha muhernan ta trata 
na acerca su persona cu intencion 
pa haci amor. Tabata tin un mucha 
muher kende completamente des- 
nuda a trata na logra pa drumi ban- 
da di dje. Y e mester a bringa pa e 
por a saca e mucha muher for di su 
cama. Despues di e incidente ey e 
tabata trata pa domina su soño pa 
e keda lanta te ora cu e otro mucha 
muher pega soño. E no a duna nan 
nunca un oportunidad. 

Mary a conta henter su storia du- 
rante cu nan tabata cu na cuatro 
den un auto pa caminda na un fies- 
ta na Blackpool. Asina cu Mary a 
yega eynan su ambiente a cambia." 
Clive a sigui conta e siguiente: 
"E la bira loco di contento ora cu e 
la mira kico ta kico. Su wowonan 
tabata brilla di contento. E tabata 
kier a haci tur cos di loque tabata 
posible. E la cuminsa grita mescos 
cu un mucha chiquito. Mi por com- 
prende esey pa su persona. Na un 
feria nos a gasta sigur un 20 pound. 
Su deseo ta, pa e por gana un beer 
grandi. Pero suerte no a compaña 
nos. E la bisa cu nunca den su bida 
e por tabata asina feliz manera e dia 
ey. Nos a bishita diferente lugarnan 
di baile. E la purba un cantidad di 
bebida y a bisa cu e la haya tur e 

mesun dushi. Nos mester a conseha 
su persona pa e no bebe di e tanto 
ey, pasobra e resultado cu ta sigui 
pa su mayan pa lanta wayaba segur 
cu di esey e no sabi nada ainda. Nos 



Susan Moore, e prostituta di 31 aña di 
edad a informa Mary tur loque e tabata 
kier a sabi. 

a haci un paseo ariba strand i mien- 
tras cu un awacero formal tabata 
cai compaña pa un biento duro. 
Mary no tabata preocupa pa e bira 
muha. E tabata gusta mes." 

E siguiente dia Clive a hiba Mary na 
cas di un señora cu ta casa cu su 
amigo. Señora Linda Testro di 32 
aña di edad a bai di acuerdo pa yu- 
da Mary, kende ta den un situacion 
dificil. E no conoce e identidad 
exacto di Mary. E la bin haya sabi e 
berdad te ora cu Mary a ser captura 
pa e polisnan. Y ta na su cas Mary 
tabata hunga cu un mucha homber 
chiquito yama Leo Testro — y esa- 
ki tabata prome vez despues di e pe- 
riodo cu e la mata dos mucha hom- 
ber chiquito." 

Señor Testro a conta e siguiente: 
"Enverdad mi a hiba un susto gran- 
di ora cu mi a descubri kende e mu- 
cha muher tabata ta. Pero mi no 
por bisa si cu e mucha muher ey 
por a haci algo contra mi gusto na 
mi cas. Pa mi e la yega mi cas ma- 
nera un mucha muher normal cu ta 
loco cu mucha. Mary tabata camna 
ariba su man y pia door di e cama 
pa e hunga cu mi yiu chiquito. E 
tabata hunga cu e macaco di Leo y 
tabata drecha su coi hunganan." 
Clive a sigui conta e siguiente: "E 
tabata cria Leo cu cuminda y taba- 


ta cambia su pañanan pe y tabata 
bon riparable cu e ta gusta mucha. 
Mary a laga e cas di señora Testro, 
bon bisti cu un bistir cu e la presta 
for di e señora. E tabata bon drecha 
y e tabata luci mas bunita cu nun- 
ca." 

Despues cu pa di dos vez nan a bol- 
be bai drumi na e cas di mama di 
Clive nan a sali pa haci un paseo na 
e lagoen di Trent. Pero nan no taba- 
ta sabi nada cu ya un hende a avisa 
polis . . . Keith Hibbert a conta e 
siguiente: "E ultimo cu nos a mira 
di Mary ta cu e tabata yorando ma- 
nera un mucha chiquito den su cel. 
E la bisa bou yoramento cu e no 
sabi con e por sigui biba mas sin e 
libertad cu pa un corto tempo e por 
a disfruta di dje." 

Keith y Clive tambe a ser confesa 
pa e polisnan. E polisnan a bai di 
acuerdo cu nan declaracion, cu nan 
no tabata tin nada di haci cu plania- 
mento di e huimento di Mary. Pero 
tur dos a declara si y a acepta cu 
nan a yuda e mucha muher pa e por 
tabata tin un dak ariba su cabez y 
cu tambe nan a yuda Anita Priest y 
Mary Bell cu placa pa nan por biaha 
pa Leeds pero cu nan no a logra di 
haci e viahe, como cu ta ariba e dia 
ey nan a ser captura pa polis. Nan 
tur dos a ser castiga cu un boet di 
100 pound, ademas nan mester a 


cubri un parti di e proceso cu e su- 
ma di 32 pond. Y si encaso nan me- 
ster haya nan mes atrobe confron- 
ta cu huez den e siguiente dos aña- 
nan cu ta sigui, cu nan cada uno por 
conta ariba un castigo di prison di 
por lo menos seis luna of mas. Y ta 
te na e momento cu e dos homber- 
nan aki a presenta dilanti corte, Ma- 
ry a saca su secreto na polis, cu e la 
hui for di prison pasobra e tabata 
kier a cai na estado. Mary durante e 
periodo cu e la hui for di prison a 
demostra na kende cu e la encontra 
cu e ta un mucha muher normal cu 
tin derecho ariba libertad, Pero otro 
nan cu conoce ya di prome ta pen- 
sa otro di su persona. Sue Moore, 
aunque cu e tin un simpatia pa 
Mary a bisa e siguiente: "E tin un 
par di wowo frieuw. Su wowonan 
ta manera morto igual cu ta un se- 
creto nan tin scondi. No tin un mi- 
rada precioso for di su wowonan, 
solamente odio tabata lesable den 
su wowonan. Ta coi hari talvez, pe- 
ro tin vez e ta nenga cu mucha tam- 
be mester existi ariba e mundo aki. 

Si bo mester cuminsa un combersa- 
cion tocante mucha, e ta cambia 
mesora di thema. Pakico? Pasobra 
talvez podiser e no ta gusta mucha. 
Ora cu nos sa sali pa haci compras y 
e tende un mucha yora, e no ta ha- 
ci ningun intencion pa consola e 
mucha. E ta camna bai tranquil- 
mente un poco mas leuw v keda 
spera. Nunca e lo camiia bai na un 
wieg pa tira un mirada. No tabata 
interesa su persona esey." 

E polis Jim Dobson a yega di mira 
con e tempo cu Mary tabata tin 11 
aña, durante e entiero di un di su 
victima e siguiente: "Mi a mira con 
un sonrisa a aparece ariba su cara 
mientras cu e tabata frega su man- 
nan den otro di emocion. E tabata 
un sonrisa di satisfaccion, mientras 
cu e mayornan di e victima mes ta- 
bata yora di tristeza. Mi tabata sabi 
mesora cu mi mester arresta e mu- 
cha muher aki prome cu e comete 
mas crimen." Señor Dobson awor 

cu su 57 aña a sigui conta e siguien- 
te aserca: "Mary nunca no mester a 
ser manda den un prison. E mester 
a haya un tratamento di dokter, pa- 
sobra awor nunca bo no tin e segu- 
ridad cu e la cambia si of no, Awor 
semper bo ta core cu e risico talvez 
cu pa semper di su bida e lo keda 
un peligro pa e comunidad. Un otro 
mucha muher a conta e siguiente: 
"Mi a realiza con cruel Mary ta. 
Den un sorto di lagoen chiquito nos 
tabata cinco goudvis. Ariba un dia e 
la pisca cuatro di nan y machica 
nan mata cu un piedra. E no ta gu- 
sta ora cu nos sa puntre di e dos 
muchanan cu e la mata. Pero ora cu 
e ta den un bon humor e sa bisa, cu 
e la haci esey solamente pa placer y 
pa mira kico lo bai sosede despues. 

E la bisa cu nunca e no kier yega na 
casa y si e mester haya yiu e lo tin 
miedo cu e no sabi con pa mira pe." 
Un muher divorcia di 35 aña kende 
ta mama di dos yiu a conta di e pu- 
shi cu Mary tabata tin, na cual e la 
bisa cu ta su persona a mata e pu- 
shi. Despues e cadaver di e pushi a 
ser haya, a resulta cu e la habri e 
pushi completamente for di otro. Y 
cu e sanger di e pushi e la scirbi ari- 
ba e muraya." 


Un otro mucha muher cu tambe ta 
sera den e prison Styal a bisa e si- 
guiente: "Hopi biaha e sa papia to- 
cante matamento di mucha. E ta ki- 
bra tur kaarchi of poster cu tin un 
mucha ariba dje na pida-pida." Otro 
ta di opinion cu si e mester ser laga 
liber e lo bolbe mata atrobe. E tin 
un odio tremendo ariba mucha. 
E escritora Gitta Serency kende a 
sigui tur e proceso di Mary a duna e 
siguiente comentario: "E ta un mu- 
cha inteligente, pero solamente e 
tin un estorbo cu ne. Y tampoco 
Mary durante e nuebe añanan cu e 
tabata sera den e prison di Styal 
nunca no a haya un tratamento di 
un psiquitra." E rogamento di Mary 
Bell pa e ser laga liber pa asina e por 
demostra cu e por confronta e bida 
y cu e lo busca un trabou y huur un 
flat pa e por biba ariba su mes, pa 
asina e duna e prueba cu e no ta un 
mucha muher chiquito mas pa co- 
mete locura of cualquier crimen si- 
nembargo no a resulta por nada. Un 
decision lo tin cu cai awor. E ulti- 
mo palabra lo keda na e autoridad 
concerni. Pero cada tratamento pa 
laga su persona sali den libertad, 
den e pais completo lo lanta un ola 
di protesta. 

t ladron di banco aki no ta parce 
cu sabi cu su persona ta wordo spio- 
na pa medio di un camara. E no a 
realiza cu cada di su movecionan ta 
ser registra, un techniek cu sa wor 
do usa na London y cu ya a cubri 
su yudanza na e polisnan pa asina 
despues di algun ora di horta e ban 
co ya nan por detene e ladron. 

Y ta exactamente esaki a sosede 
tambe cu e ladron aki, kende no a 
goza mucho di e placa cu e la roba. 
Pero pa nan por captura e ladron 
ariba e potret di un bon manera, 
esaki ta depende tambe di e persona 
cu ta traha tras di e loket. E no me- 
ster laga spanto podera di su perso- 
na, pero e mester keda mas calmo 
cu ta posible pa asina cu su pia e 
por haci e movecionnan necesario 
pa asina e por pone e camara fun- 
ciona. 

E empleado cu nos ta mira ariba e 
potret aki tabata sabi di domina su 
mes den e caso aki. Mientras cu e ta 
poniendo tur e placanan hunto ya e 
tabata tin su pia ariba e pedal cual 
ta scondi y di e manera aki na un 
manera unico e potret di e ladron a 
ser saca pa e camara. 


20 











OPINION Dl REVISTA BOULEVARD 

E tiramento ariba e Lider di M.E.P. 
Sr. Betico Croes pa un agente poli- 
cial a daña e bon imagen completo 
pa e Cuerpo Policial. Ta di lamenta 
y condena cu ariba un isla asina chi- 
quito na unda apenas 60.000 alma 
ta bibando, un polis mester a tira 
ariba un hende manera siquiera ta 
ariba un cacho a ser tira. Y tur esa- 
ki pasobra un permiso no a wordo 
duna na e partido geel M.E.P. pa te- 
ne un parada. Pero cuanto vez den 
pasado otro partidonan politico no 
a tene un parada sin permiso? Y pa- 
kico nan no a actua di e baho aki 
tambe durante e paradanan ey sin 
permiso? Pasobra un parada por ta 
chiquito, pero pa chiquito cu e ta si 
no tin permiso pa haci tal e ta keda 
algo contra ley of no ta asina? Y tur 
ariba nan mes ta castigable. Ta tris- 
to pa realiza con pober nos Cuerpo 
Policial ta funciona den su trabou. 
Hopi tactica mes e Cuerpo Policial 
a falta. Pasobra cu e Cuerpo Poli- 
cial a falla barbaramente ta un he- 
cho ariba su mes. E prome fallo ya 
a cuminsa ora cu e manifestacion di 
M.E.P. a principia y nan no a logra 
pa kibra e parada. Y ta exactamen- 
te ora cu e parada di M.E.P. ta den 
su finalisacion mester actua di un 
forma asina baho? Ta pakico no por 
a duna un boet na e partido M.E.P. 
envez di a actua di un manera asina 
ridiculo? Of mester tira cu sanger 
frieuw ariba un persona pa kibra un 
parada? Pasobra loque cu e agente 
policial ey a comete por poco a re- 
sulta den lo peor na unda mas dra- 
mamento di sanger por a tuma lugar 
y hasta morto por a cai tanto pa 
banda di e masa cu ta tras di Betico 


y e Cuerpo Policial. Y akinan sin 
miedo por ser comenta cu e Cuerpo 
Policial a falla barbaramente como 
cu nan a lubida cu ora tira ariba Be- 
tico ta mescos cu ta ariba e pueblo 
di Aruba nan a tira. Pasobra ta bon 
conoci cu e pueblo ta cu Betico. 
Ta di e forma aki e Cuerpo Policial 
lo kier gana e simpatia y e respet cu 
e merece di e Pueblo di Aruba? Pa- 
sobra si sa cu por bin problema, an- 
to ta pakico intermedia exactamen- 
te ora cu e parada ya ta den su fina- 
lisacion? Tabata tin hopi tactica cu 
por a ser usa pa e Cuerpo Policial pa 
kibra e parada sin cu mester a surgi 
problemanan grave. Porehemplo na 
Mondi Fierno na unda tin e cruza- 
da, por a laga e auto na unda Betico 
tabata den y laga algun auto mas 
pasa pa despues intermedia y man- 
da e autonan den e direccion cu ta 
bai pabou. Pero no, ta exactamen- 
te den e Pueblo di Santa Cruz unda 
cu Betico a nace mester bin inter- 
media y causa asina un daño grave 

personal na Betico Croes y e Pue- 
blo cu ta su tras. Un daño causa na 
un lider politico cu ta pertenece di 
un talento grandi. Pasobra si ta 
amenasa e polis por a sinti su mes, 
anto despues di e tiro di aviso, pro- 
me cu e la tira den Betico su barica, 
e por a tira na su pia prome. Of ta 
exactamente Betico Croes nan kier 
a haya? Pasobra si enverdad nan tin 
asina corahe ora cu nan ta scondi 
tras di nan helm, nan arma blanco y 
nan quincena anto pakiko nan no a 
actua parti pazuid di hopital y pone 
ordo of trata quisiera na calma e 
publico masal cu tabata presente? 
Cobarde talvez? Pasobra un hospital 
mester di su silencio toch? Pero no, 
a actua ariba un grupo cu tabata 
den su alegria al punto pa termina 
e parada. Laga nos spera cu ora e in- 
vestigacion ser haci, pa e ser haci di 
un manera mas perfecto cu ta posi- 
ble pa mayan no mester tira culpa 
ariba husticia tambe pasobra esaki a 
falla. 

Un dama joven bou di panico a con- 
ta na warda di polis cu e la wordo 
ataca pa un sex-maniak y cu e hom- 
ber ey a comete abuso sexual cu su 
persona. Un di e polisnan despues 
di a para scucha e dama a puntre e 
siguiente: 

— Bo por duna nos un explicacion 
di e homber ey? 

— Bon bisa, mi no a conoce. Taba- 
ta mucho scur na e momento 
ey. Pero di un cos si mi ta sigur: 
e no ta parce mi un homber di 
experencia. 

— Con bo kier meen cu e no tin 
experencia? 

— Pasobra ora cu mi tabata drumi 
abou, ta mi mes mester a haci 
tur cos . . . 


Un señora a bai haci compras na 
playa ora cu diripiente e la topa cu 
un amiga bieuw di dje cu hopi tem- 
po e no a mira. Como cu ta hopi 
tempo nan no a mira otro nan ta- 
bata tin hopi cos di combersa. Na- 
turalmente cu den un combersa- 
cion asina tambe ta cuminsa e infor- 
macion ta con ta cu tur famia na 
cas. 


lUJMOR PA PROTEHA 
BO SALUD CU 
"LOS IVOIS WOIS** 

— Talvez bo'n ta kere," e señora 
cu a bai haci compras a bisa, 
"pero mi yiu muher di mas jo- 
ven awor ta bibando na Corsou 
y e ta kedendo na Campo Ale- 
gre," e la bisa yen di verguenza. 

— Ai kico haci," e otro muher a 
^ contesta, "ta for di chiquito ca- 

ba toch semper e tabata alegre. 

Un mucha homber chiquito a yega 
for di school bou di yoramento. 
Ora cu su tata a puntre pakico e ta 
yora, e la bisa su tata cu e juffrouw 
di school a dal e un canto di man. 

Su tata a dicidi di scirbi ejuffrouw 
un carta den cual ta para e siguien- 
te: 

— Mi no ta comprende pakico abo 
como un straña tin di dal nos 
yiu homber.. Ami mes kende ta 
su tata nunca no a dale, ta sola- 
mente un biaha so mi a yega di 
haci esey, pero esey mi a haya 
mi obliga di hacie pa defende 
mi mes .... 

Un homber pichiri a conta e si- 
guiente na su amigo; 

— Mi tin hopi miedo pa e ladron- 

nan no bin horta na mi cas. 

— Pakico bo no ta busca un ca- 
cho? 

— Esey ta sali mi mucho caro. 

— Awel, blaf bo mes den vez en 
cuando anto. 

— Mi por haci esey, pero mi tin 
miedo. 

— Miedodikico? 

— Pa nan no cobra mi belastingdi 
cacho .... 



Un mucha homber chiquito di 5 
aña bisando e siguiente na un mu- 
cha muher chiquito di 6 aña. 

— Ami sa con un muher por haya 
yiu. 

— Esey ta coi loco, e mucha mu- 

her chiquito a contesta, ami sa 
ami sa con pa no haya yiu. 


— Ami si nunca mas no ta bai ca- 
ma cu un homber burachi, un 
mucha muher joven tur desgus- 
ta a bisa su amiga. 

— Pero ta kico a pasa bo anto? 

— Bo ta mira e homber burachi 
ey, pa mas cu un aña caba e ta 
tratando pa habri e zeper di mi 
shimis mientras cu mi tabata tin 
mi shimis kita dia caba! 

